मई से पहले शुरू होंगे 2 जीएसएस, लाइनें नहीं होंगी ओवरलोड
कोटा | शहरमें गर्मी के दौरान बिजली की लाइनें ओवरलोड होने तथा ट्रांसफार्मर के जलने की समस्या इस बार नहीं रहेगी। इसके लिए प्रसारण निगम की ओर से 132 केवी के 2 जीएसएस तैयार हो रहे हैं। ये दोनों मई से पहले चालू हो जाएंगे। इन पर 40 करोड़ रुपए खर्च किए जा रहे हैं।
शहर में बिजली की लाइनों के ओवरलोड होने की सबसे अधिक समस्या नए कोटा में आती थी। यहां महावीर नगर सबस्टेशन पर क्षमता से अधिक लोड रहता था। पिछले दिनों सरकार ने दादाबाड़ी नांता में दो जीएसएस स्वीकृत करके काम शुरू करवाया है।
विभाग के एसई तुलसीराम के अनुसार दादाबाड़ी जीएसएस को तो मार्च में ही शुरू करना है। इसमें 13 टावर लगाए जाने हैं। इसमें 8 मोनोपोल 5 सामान्य हैं। उन्होंने बताया कि नांता जीएसएस भी मई तक चालू हो जाएगा। इन दोनों के चालू होने से लाइनों पर लोड नहीं रहेगा। ट्रांसफार्मर भी बार-बार नहीं जलेंगेे। सबसे अधिक समस्या नए कोटा में आती थी। यहां अभी 100 एमवीए की क्षमता है, गर्मी में इससे अधिक लोड यहां हो जाता है। अब यहां पर नया जीएसएस बनने के बाद 25 एमवीए का लोड कम हो जाएगा, जिससे ट्रिपिंग खत्म होगी।
hin_Deva hin_Deva hin_Deva hin_Deva